FELSŐ-OLASZORSZÁGI FÖLDRENGÉS. 
197 
Északkeleten: Milano-, Pavia-, a Comotóig; keleten Lucca-, Livorno- 
s gyengébben egészen Veneziáig ; délkeleten Corsica szigetig és Rómáig. 
Sőt ezen második határvonalon túl is érezték a földrengést kis mértékben 
és az érzékeny műszerek határozottan jelezték is, mint, Köln-, Wilhelmsha- 
ven-, Kew-, Greenwichben, sőt Washingtonban is, a mint azt későbben látni 
fogjuk. 
3. A földrengés haladásának iránya és minősége. 
A földrengés területén a lökések legnagyobbrész délkeletről észak¬ 
nyugatra irányultak. — A Közép tenger nyugati részében és a Svájczban 
keletről nyugat felé; a közép és a felső Rhone-völgyben délről észak felé. 
A földrengés hullámzó volt s több helyen alulról felfelé, sőt néha 
talán örvényszerü is. 
Ezek után áttérhetünk a földrengés szorosan vett területén történt 
pusztítások leírására. Az egész liguriai tengerpart, Genuától Nizzáig, az úgy¬ 
nevezett «Riviéra di ponentew, a tengeri alpesek és az appenineknek a 
földközi tengerre eső keskeny nyúlványa nagyobbrészt harmadkori vagy 
ennél idősebb kőzetekből áll és csak alant, közel a tengerhez és a he¬ 
gyekről lefutó rövid és keskeny völgyekben és ezeknek torkolatánál találunk 
újabbkori torlasz-képződményeket. A hegység sok helyen olyan meredeken 
szakad meg a tengerparton, hogy az egyedüli országút, mely Olaszországot 
Francziaországgal összeköti a hegyoldalba kénytelen kapaszkodni; az egy 
vágánynya-1 biró vasút pedig számtalan alagúton fúródik át. Az egyes váro¬ 
sok és helységek vagy a tengerpart hosszában, imitt-amott a kisebb-nagyobb 
völgyek torkolatait elfoglalva, vagy a hegyeken amphitheatrumszerü módon 
vannak építve, s minthogy a helynek szűkében vannak, még a falvakban is 
a kőházak több emeletesek; a hegyoldalra épített terraszokon pedig vannak 
a kertek, az olaj-, narancs-, czitrom- és egyéb fáikkal. 
4. Genuától — Nizzáig.* 
Genovában ( Genua) több ház kéménye ledőlt es az épületek megrepe¬ 
deztek. Az első lökés sokakat még a karneválon ért, a hol a földrengés 
folytán az elektromos lámpák különös hang kisérete mellett felmondták 
szolgálatukat, a pompás csillárról pedig csörögve egyes darabok lehullottak. 
A színházzal szemben fekvő «Hotel de Genes»-ről egy nagy márvány váza 
lezuhant, szerencsére senkit sem találva. 
Az első lökést 6 1 ' 30 m -kor, a másodikat 6' 1 40 m -kor és a harmadikat 
8 1 ' 55‘ n -kor, sőt egy negyediket 10 ll -kor éreztek. Az első rengés volt a leg¬ 
hosszabb tartamú és a legerősebb. Az egész napon az observatoriumban a 
Lásd a Ill-ik táblát. 
( 139 ) 
